Държавен вестник, бр. 26, 2019 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  26
2. участва в работата на Министерския 
съвет;
3. осъществява контакти и взаимодейства 
с други органи на държавната власт;
4. поддържа взаимоотношения с неправи­
телствени организации;
5. осъществява контакти и си сътрудничи 
с държавни органи и с неправителствени 
организации в други държави, както и с 
международни организации и институции.
Раздел V
Главен държавен здравен инспектор
Чл. 15. Главният държавен здравен инспек­
тор е орган на държавния здравен контрол 
на територията на страната.
Чл. 16. (1) Главният държавен здравен 
инспектор се назначава от министър-пред­
седателя по предложение на министъра на 
здравеопазването и заема длъжността по 
трудово правоотношение.
(2) Правомощията на главния държавен 
здравен инспектор в негово отсъствие от 
страната или когато ползва законоустановен 
отпуск, се изпълняват от определен от минис­
търа на здравеопазването с писмена заповед 
за всеки конкретен случай заместник, който 
е служител в министерството.
Чл. 17. (1) Главният държавен здравен 
инспектор:
1. организира, координира и ръководи на 
национално ниво държавния здравен контрол 
по чл. 15 от Закона за здравето във връзка със: 
спазване и изпълнение на установените с нор­
мативен акт здравни изисквания за обектите 
с обществено предназначение, продуктите и 
стоките със значение за здравето на човека, 
дейностите със значение за здравето на чове­
ка, факторите на жизнената среда; надзора на 
заразните болести, спазване на установените 
с нормативен акт забрани и ограничения за 
реклама и продажба на алкохолни напитки; 
контрола по спазване на установените с 
нормативен акт забрани и ограничения за 
тютюнопушене;
2. организира и ръководи дейностите по 
промоция на здравето и интегрирана профи­
лактика на болестите;
3. организира и ръководи профилактич­
ните и противоепидемичните дейности при 
бедствия, аварии и катастрофи;
4. съгласува при необходимост устройстве­
ни планове, участва в оценката на съответ­
ствието на инвестиционните проекти, когато 
тя се извършва с приемане от експертен съ­
вет на одобряващата администрация или по 
искане на физически или юридически лица, 
дава становище по готовността на строежите 
за въвеждането им в експлоатация по реда 
на Закона за устройство на територията в 
съответствие с чл. 35 от Закона за здравето;
5. осъществява непосредствено ръковод­
ство на държавния здравен контрол върху 
лекарствените продукти съвместно с органите 
по чл. 267, ал. 1 от Закона за лекарствените 
продукти в хуманната медицина;
6. изпълнява и други функции в случаите, 
посочени в нормативен акт или възложени от 
министъра на здравеопазването, когато това 
е предвидено в нормативен акт.
(2) При осъществяване на правомощията си 
по ал. 1 главният държавен здравен инспектор:
1. организира, ръководи, координира и кон­
тролира дейността на регионалните здравни 
инспекции;
2. организира, ръководи, координира и 
контролира дейността на Националния цен­
тър по радиобиология и радиационна защита 
при осъществяване на мерките по защита на 
населението от въздействието на йонизиращи 
лъчения;
3. осъществява методическо ръководство 
и контрол на звената по ведомствен здравен 
контрол към Министерството на правосъдието, 
Министерството на транспорта, информаци­
онните технологии и съобщенията, Минис­
терството на отбраната и Министерството на 
вътрешните работи;
4. участва в състава на комисии и съвети 
в случаите, предвидени в нормативен акт;
5. издава административни актове и нака­
зателни постановления в случаите, предвидени 
в нормативен акт.
Чл. 18. Дейността на главния държавен 
здравен инспектор се подпомага от админи­
страцията на министерството.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТАТА НА МИНИСТЕРСТВОТО
Раздел I
Общи положения
Чл. 19. (1) Министерството е структури­
рано в 15 дирекции, звено „Вътрешен одит“, 
звено „Сигурност на информацията и защита 
на данните“ и Инспекторат.
(2) Общата численост на персонала в орга­
низационните структури и административните 
звена в министерството е 302 щатни бройки.
(3) Числеността на персонала в отделните 
организационни структури и администра­
тивни звена в министерството е посочена в 
приложението.
Чл. 20. (1) Министърът определя със запо­
вед наименованията, функциите и числеността 
на отделите и секторите в дирекциите на 
министерството.
(2) Министърът утвърждава длъжностното 
разписание на министерството.